ΓΡΑΠΤΗ ΕΡΩΤΗΣΗ E-0831/99

υποβολή: Graham Watson (ELDR) προς την Επιτροπή

(7 Απριλίου 1999)

Θέμα: Οδηγία για τους οικοτόπους και οδηγία για τα άγρια πτηνά

Οι περιοχές Somerset Levels και Moors, οι οποίες αποτελούν τους μεγαλύτερους υδροβιότοπους στο ΗΒ, έχουν χαρακτηρισθεί ως προστατευόμενες περιοχές από την οδηγία για τους οικοτόπους και την οδηγία για τα άγρια πτηνά. Ο κύριος τομέας δραστηριότητας στην περιοχή είναι η καλλιέργεια για τα γαλακτοκομικά προϊόντα ο οποίος εξαρτάται από την υψηλού βαθμού αποστράγγιση και αποξήρανση των υδροβιοτόπων για τη δημιουργία βοσκοτόπων, από την εντατική χρήση νιτρικών λιπασμάτων, από τη διάθεση χώρων αποθήκευσης χορτονομής πλούσιας σε νιτρικές ουσίες και από άλλες τέτοιες καταστροφικές πρακτικές.

Τι συνεργασία προβλέπεται και ποιές είναι οι υφιστάμενες πολιτικές που αφορούν τη Διεύθυνση Περιβάλλοντος και τη Διεύθυνση Γεωργίας και έχουν ως στόχο αφενός την ελαχιστοποίηση της διαφοράς ανάμεσα στις παραδοσιακές γεωργικές πρακτικές και στις περιβαλλοντικές ανάγκες και αφετέρου την παροχή κινήτρων και αποζημίωσης στους γεωργούς ώστε να θέτουν ως πρώτη προτεραιότητά τους την προστασία του περιβάλλοντος;

Ποιές συμβουλές και βοήθεια παρέχουν στα κράτη μέλη οι δύο παραπάνω διευθύνσεις ώστε να εξασφαλίζεται η συμμόρφωση προς τις διατάξεις των δύο οδηγιών;

Θα μπορούσε επιπλέον να αναφέρει η Επιτροπή τι μέτρα έχει λάβει ή προτίθεται να λάβει λαμβάνοντας υπόψη τα στοιχεία που εκ πρώτης όψεως αποδεικνύουν τη μη συμμόρφωση του ΗΒ προς τις εκ των οδηγιών απορρέουσες υποχρεώσεις του έναντι των περιοχών Somerset Levels και Moors?

Το ΗΒ έχει προφανώς συμμορφωθεί όσον αφορά την υποχρέωσή του να παράσχει σύστημα αυστηρής προστασίας των ειδών που εμφαίνονται στο Παράρτημα IV(α) της οδηγίας για τους οικοτόπους με την θέσπιση του Κανονισμού του 1994 για τη Διατήρηση των Φυσικών Ενδιαιτημάτων. Ο εν λόγω νόμος ανάγει σε ποινικό αδίκημα την αναστάτωση ή την παρενόχληση των ειδών που εμφαίνονται στο Παράρτημα IV(α). Ποιά στοιχεία έχει ζητήσει ή/και έχει λάβει η Επιτροπή όσον αφορά τα εκτελεστικά μέτρα που έχουν λάβει οι αρμόδιοι φορείς του ΗΒ κατ' εφαρμογήν του ανωτέρω Κανονισμού;

Απάντηση της κας Bjerregaard εξ ονόματος της Επιτροπής

(5 Μαΐου 1999)

Περιοχή που φέρει την ονομασία "Somerset levels and moors", η οποία καλύπτει 6.388 εκτάρια (ha), χαρακτηρίστηκε από το Ηνωμένο Βασίλειο ως ζώνη ειδικής προστασίας (ΖΕΠ) δυνάμει του άρθρου 4 της οδηγίας 79/409/ΕΟΚ του Συμβουλίου της 2 Δεκεμβρίου 1979 περί της διατηρήσεως των αγρίων πτηνών(1). Η ζώνη αυτή δεν προτάθηκε από το Ηνωμένο Βασίλειο δυνάμει του άρθρου 4 παράγραφος 1 της οδηγίας 92/43/ΕΟΚ του Συμβουλίου της 21ης Μαΐου 1992 για την διατήρηση των φυσικών οικοτόπων καθώς και της άγριας πανίδας και χλωρίδας(2). Μολονότι η ΖΕΠ είναι εκτεταμένη, υπάρχουν αρκετές μεγαλύτερες ΖΕΠ υγροβιοτόπων στην Αγγλία (π.χ. η ΖΕΠ Wash καλύπτει 62.212 ha).

Εναπόκειται στο κράτος μέλος να αποφασίζει για τα καταλληλότερα μέτρα εξασφάλισης της διατήρησης των ειδών πτηνών για τα οποία χαρακτηρίστηκε ως ΖΕΠ η περιοχή Somerset levels and moors. Μεταξύ αυτών είναι δυνατόν να περιλαμβάνονται αγρο-περιβαλλοντικά μέτρα όπως αυτά που προβλέπονται από τον κανονισμό (ΕΟΚ) 2078/92 του Συμβουλίου της 30 Μαΐου 1992 σχετικά με μεθόδους γεωργικής παραγωγής που συμμορφώνονται με τις απαιτήσεις προστασίας του περιβάλλοντος καθώς και με τη διατήρηση του φυσικού χώρου(3).

ντως, τμήμα της περιοχής Somerset levels and moors έχει χαρακτηριστεί από τις αρχές του Ηνωμένου Βασιλείου στο πλαίσιο του αγρο-περιβαλλοντικού κανονισμού (ΕΟΚ αριθ. 2078/92), ως η "περιβαλλοντικά ευαίσθητη ζώνη Somerset levels and moors (ΠΕΖ)". Καταβάλλονται αποζημιώσεις σε γεωργούς της ΠΕΖ που επιλέγουν την παροχή σειράς περιβαλλοντικών υπηρεσιών, συμπεριλαμβανομένης της διατήρησης των περιβαλλοντικά κατάλληλων επιπέδων νερού, και της διαχείρισης πολύτιμων, από οικολογική άποψη, λειμώνων. Τα μέτρα για τους λειμώνες περιλαμβάνουν την μείωση ή την ολική παύση της χρήσεως λιπασμάτων.

δη, σειρά κοινοτικών πολιτικών αποβλέπει στην ελαχιστοποίηση της αντίθεσης μεταξύ των γεωργικών δραστηριοτήτων και του περιβάλλοντος. Μέχρι στιγμής, οι κύριες υιοθετηθείσες προσεγγίσεις συνίστανται, κατά πρώτον, στον προαναφερθέντα αγρο-περιβαλλοντικό κανονισμό και, δεύτερον, στην υποχρεωτική περιβαλλοντική νομοθεσία (όπως η σχετική με τα παρασιτοκτόνα νομοθεσία και η οδηγία 91/676/ΕΟΚ του Συμβουλίου της 12ης Δεκεμβρίου 1991 περί της προστασίας των υδάτων από την νιτρορρύπανση γεωργικής προελεύσεως(4)). Η δέσμη μέτρων μεταρρύθμισης της κοινής γεωργικής πολιτικής (ΚΓΠ) Agenda 2000 θεσπίζει μία νέα επιταγή περιβαλλοντικής προστασίας με την οποία θα καλούνται τα κράτη μέλη να εξαρτήσουν τις άμεσες πληρωμές προς τους γεωργούς από την τήρηση καθορισμένων ελάχιστων προτύπων περιβαλλοντικής μέριμνας.

Οι Γενικές Διευθύνσεις Περιβάλλοντος και Γεωργίας συνεργάζονται στενά όσον αφορά τις εν λόγω πολιτικές. Λόγου χάριν, η Γενική Διεύθυνση Γεωργίας διαβουλεύεται με την Γενική Διεύθυνση Περιβάλλοντος εφ'όλων των προγραμμάτων που εμπίπτουν στον αγρο-περιβαλλοντικό κανονισμό, ενώ για την έγκριση προγράμματος απαιτείται η συναίνεση της τελευταίας. Σε πρόσφατη ανακοίνωση της Επιτροπής(5) με τίτλο "Κατευθύνσεις για μια αειφόρο γεωργία" περιγράφεται η εξελισσόμενη ενσωμάτωση των περιβαλλοντικών σκοπιμοτήτων στην γεωργική πολιτική.

Η Επιτροπή δεν έχει στοιχεία για εικαζόμενη μη συμμόρφωση του Ηνωμένου Βασιλείου με τις υποχρεώσεις που υπέχει από την οδηγία 79/409/ΕΟΚ, στην περίπτωση της ζώνης Somerset levels and moors. Εάν το Αξιότιμο μέλος του Κοινοβουλίου προσκομίσει τυχόν στοιχεία, η Επιτροπή θα διερευνήσει το ζήτημα.

Τα κράτη μέλη οφείλουν να υποβάλουν έκθεση για την εφαρμογή των μέτρων που απορρέουν από την οδηγία του Συμβουλίου 92/43/ΕΟΚ, εντός έξι ετών από της θέσεώς της σε ισχύ (δηλ. τον Ιούνιο του 2000). σον αφορά την προστασία των ειδών που απαριθμούνται στο παράρτημα IV(α) της εν λόγω οδηγίας, τα κράτη μέλη καλούνται να υποβάλλουν ανά διετία στην Επιτροπή έκθεση για τις τυχόν παρεκκλίσεις από το εν λόγω σύστημα αυστηρής προστασίας, σύμφωνα με τους όρους που καθορίζονται στο άρθρο 16 της οδηγίας.

(1) ΕΕ L 103 της 25.4.1979.

(2) ΕΕ L 206 της 22.7.1992.

(3) ΕΕ L 215 της 30.7.1992.

(4) ΕΕ L 375 της 31.12.1991.

(5) COM(99)22 τελικό.